Pemburuan

Pemburuan () ialah amalan mengejar haiwan liar untuk tujuan mendapat makanan, bahan dagangan atau sekadar berekriasi. Pemburuan (pembunuhan, penjeratan atau penangkapan) haiwan liar yang melanggar undang-undang perlindungan haiwan dipanggil pencerobohan.

Pemburuan juga melibatkan penghapusan haiwan perosak untuk tujuan membasmi penyakit yang disebabkan oleh bilangan haiwan berkenaan yang terlalu banyak. Penyokong kegiatan memburu berhujah bahawa pemburuan boleh menjadi komponen yang perluWilliams, Ted. "Wanted: More Hunters," Audubon, Mac 2002, salinan  diterima pada 2007-10-26. dalam pengurusan hidupan liar moden, misalnya untuk membantu mengimbangi bilangan haiwan sihat dalam lingkungan keupayaan muatan ekologi sesebuah persekitaran apabila tiadanya sekat dan imbangan semulajadi seperti pemangsa. Bagaimanapun, sebuah kajian yang dijalankan oleh Pusat Dinamik Penyakit Berjangkit Universiti Negeri Pennsylvania mendapati bahawa pengurangan bilangan haiwan buruan di kawasan kecil boleh meningkatkan ketumpatan bilangan sengkenit, maka meningkatkan lagi kes jangkitan penyakit bawaan sengkenit dalam tikus yang membawa kepada perebakan penyakit ensefalitis bawaan sengkenit.Deer-free Areas May Be Haven For Ticks, Disease

Penangkapan ikan untuk tujuan makanan atau rekreasi, pemerangkapan haiwan yang menceroboh atau mengejara haiwan tanpa niat untuk membunuh, seperti mengambil foto haiwan liar, tidak dikira sebagai memburu. Amalan "memburu" tumbuh-tumbuhan sewajarnya dipanggil mencari atau memungut.

Aspek-aspek kemahiran menjejaki lalu memperoleh sasaran yang sukar ditangkap ketika mengejar haiwan buruan menyebabkan istilah "buru" menjadi metafora (seperti "memburu harga murah").

Peristilahan
Kata dasarnya iaitu buru () ialah turunan kata Proto-Austronesia *buRaw yang asalnya bermaksud "menghalau".

 Kaedah memburu 

Terdapat berbagai-bagai jenis kaedah pemburuan yang berbeza, baik bersejarah, sara diri mahupun rekreasi, apatah lagi dipengaruhi oleh peraturan pemburuan moden yang menangani isu-isu seperti tempat, masa dan cara yang sesuai untuk memburu. Penggunaan teknik yang sesuai bergantung kepada peraturan kerajaan, etika peribadi pemburu, adat resam setempat, kelengkapan memburu dan haiwan buruan. Biasanya, seorang pemburu menggunakan lebih daripada satu teknik sekali. Undang-undang boleh melarang pemburu daripada menggunakan kaedah-kaedah tertentu yang digunakn oleh penceroboh dan pihak pengurusan hidupan liar.

 Mengumpan ialah penggunaan umpan atau denak.
 Battue melibatkan membelasah haiwan ke dalam zon pembunuhan
 Menghalau haiwan dengan menggarah atau menggiringnya ke kedudukan yang dikehendaki
 Memburu dari pondok sambil menunggu haiwan keluar dari kedudukan tersembunyi atau tinggi
 Meniru bunyi haiwan untuk menarik perhatian buruan
 Penyamaran ialah penyorokan diri secara visual atau penghasilan bau untuk berpadu dengan persekitaran
 Anjing boleh digunakan untuk membantu menggarah, menggiring, menjejaki, menunjuk, mengejar atau mengutip mangsa
 Menggiring haiwan ke arah tertentu, iaitu biasanya seorang lagi pemburu dalam kumpulan
 Menggarah adalah menakutkan haiwan keluar dari kawasan persembunyian
 Menjaring dengan menggunakan jaring untuk menangkap haiwan
 Pemburuan ketabahan adalah berlari sambil menjejak untuk mengejar mangsa sampai letih.Nancy L. Struna, People of Prowess: Sport, Leisure, and Labor in Early Anglo-America(1996), ISBN 0-252-06552-2
 Meninjau iaitu pelbagai kerja dan teknik mencari haiwan buru
 Menyoroti kawasan pemburuan dengan sumber cahaya buatan untuk mencari atau membutakan mangsa sebelum membunuh
 Menghendap iaitu berjalan senyap-senyap sambil mencari haiwan
 Menjejak iaitu mengenal pasti bukti fizikal ketika mencari haiwan
 Memerangkap iaitu menggunakan alat perangkap (jerat, serling, jebak) untuk menangkap atau membunuh haiwan

 Rujukan 


Kategori:Kemahiran kemandirian
Kategori:Sukan darah